Buster Juul skifter fra Skanderborg Håndbold på en et-årig kontrakt. Han bliver makker med Håvard Tvedten på venstre fløj og afløser dermed Rune Spliid, der flytter til København. - Buster Juul bliver en meget kvalificeret makker med Håvard Tvedten, og jeg glæder mig over, at vi igen har sikret os et stort dansk talent til truppen til næste sæson, siger direktør Jan Larsen, Aalborg Håndbold. Buster Juul er den fjerde spiller i rækken af unge danske talenter, Aalborg Håndbold har sikret sig. Det drejer sig om Nicolai Pedersen, Stig Bugge og Andreas Væver. Sidstnævnte udlejes dog til Skanderborg Håndbold i næste sæson.

Opsummering:
Den 20-årige venstre fløj Buster Juul spiller næste sæson i Aalborg.